Kariba fuliko

La Kariba fuliko, (Fulica caribaea), estas granda birdo de la familio de Raledoj kaj ordo Gruoformaj, kiu estas reproduktanta kaj loĝanta en la Karibo kaj nordaj kaj marbordaj partoj de Venezuelo. Ĝi estis iam konsiderata kiel subspecio de Amerika fuliko, Fulica americana kaj nun simpla morfo de tiu.

Plenkreskuloj estas 33–40 cm longaj kaj havas mallongan maldikan blankan bekon kun ruĝbruna makuleto apud la pinto kaj blankan fruntan ŝildon. La korpo estas griza kaj la kapo kaj la kolo pli malhelaj ol la cetero. La kruroj estas flavaj kun lobhavaj -ne retaj- fingroj. Ĝi diferenciĝas disde la Amerika fuliko ĉar tiu lasta specio havas ruĝan parton super la frunta ŝildo.

Ties reprodukta medio estas fluanta akvo de lagoj aŭ marĉoj. Ili konstruas neston en umbra akvo aŭ flosanta kaj la ino demetas 4-8 makulecajn blankajn aŭ palbrunajn ovojn. Ili estas ofte vidataj naĝantaj en malfermaj akvoj.

Kariba fuliko povas plonĝi por manĝoserĉado sed ankaŭ povas manĝopluki ĉeborde. Ili estas ĉiomanĝantaj, ekzemple plantan materialon, insektojn, fiŝojn kaj aliajn akvajn bestetojn. 

La voĉoalvoko estas raŭka trumpetado kiel de ansero kaj simila al tiu de Amerika fuliko.

Referencoj

 Birds of Venezuela de Hilty, ISBN 0-7136-6418-5
 Rails de Taylor kaj van Perlo, ISBN 90-74345-20-4

Kategorio:Raledoj
Kategorio:Faŭno de Karibio